Document ID: 32006R1723

32006R1723
L 324/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1723/2006 НА СЪВЕТА
от 20 ноември 2006 година
за изменение на Регламент (ЕО) № 379/2004 по отношение на увеличението на размерите на тарифните квоти за някои рибни продукти за 2006 година
(текст от значение за ЕИП)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
За да се гарантира адекватно снабдяване с някои продукти от риболов за преработвателната промишленост на Общността, самостоятелни тарифни квоти на Общността са установени с Регламент (ЕО) № 379/2004 на Съвета от 24 февруари 2004 г. за отваряне и осигуряване на управлението на самостоятелни тарифни квоти на Общността за някои рибни продукти за периода от 2004 г. до 2006 г. (1)
(2)
Преработвателната промишленост в някои държави-членки изпитва сериозни трудности при снабдяването си с достатъчно доставки от Общността на някои рибни продукти. С цел преодоляване недостига на суровини промишлеността използва продукти заместители с произход от трети страни.
(3)
Следователно е целесъобразно да бъдат увеличени размерите на тарифните квоти за някои продукти, установени с Регламент (ЕО) № 379/2004 за периода от 1 януари до 31 декември 2006 г.
(4)
Регламент (ЕО) № 379/2004 следва да бъде изменен съответно,
ПРИЕ НАСТОЯЩИЯ РЕГЛАМЕНТ:
Член 1
За квотния период от 1 януари до 31 декември 2006 г. приложението към Регламент (ЕО) № 379/2004 се изменя, както следва:
a)
количеството квоти от тарифната квота 09.2759 се определя на 70 000 тона;
б)
количеството квоти от тарифната квота 09.2761 се определя на 20 000 тона;
в)
количеството квоти от тарифната квота 09.2770 се определя на 8 000 тона;
г)
количеството квоти от тарифната квота 09.2785 се определя на 40 000 тона;
д)
количеството квоти от тарифната квота 09.2790 се определя на 5 500 тона;
е)
количеството квоти от тарифната квота 09.2794 се определя на 10 000 тона.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2006 година.

Labels: 3
6